કદાચ તમને એ નથી દેખાતું પણ તમારી નેઇલ પોલિશનો કલર હકીકતે તમારા ઓવરઓલ પ્રેઝન્ટેશનમાં વધારો કરે છે. એટલે એવુ માની ન લેવાય કે એક જ કલર બધા સંજોગોમાં સૂટ થાય. કદાચ એક કલર જે ફેશન જોબ માટે યોગ્ય દર્શાવે તો તે કોર્પોરેટ પોઝિશન માટે તમારી અયોગ્યતા બની જાય. એટલે તમે તમારા ઇન્ટરવ્યૂમાં જાઓ તે પહેલાં જરુરી છે કે તમે તમારી નેઇલ પોલિશનો કલર વિચારીને પસંદ કરો. તો કયા કલર પસંદ કરવા જોઇએ કયા ક્ષેત્ર માટે, એ સવાલ હવે તમને થતો હશે. જો તમે કોઇ રચનાત્મક એટલે કે ક્રિએટિવ પોઝિશન માટે ઇન્ટરવ્યુ આપવા જઇ રહ્યાં છો. તો તમારે વધુ વિચારવાની જરુર નથી. કારણ કે ક્રિએટીવ પોઝિશન ક્રિએટીવ પર્સન માટે હોય, એટલે તમે ગમે તે પસંદ કરી શકો પણ એ વાતનું ધ્યાન રાખો કે કોઇ પણ કલર લો, તેના પર ગ્લીટરી ઇફેક્ટ આપશો તો સામેવાળાને તે વધુ યુવા અને વાઇબ્રન્ટ વાઇબ આપશે.